[pic] | EUROOPAN YHTEISÖJEN KOMISSIO |

Bryssel 6.12.2006

KOM(2006) 797 lopullinen

2004/0055 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta

EUROOPAN PARLAMENTIN JA NEUVOSTON ASETUS eurooppalaisen maksamismääräysmenettelyn käyttöönoto

KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla

2004/0055 (COD)

KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan ehdotuksesta

EUROOPAN PARLAMENTIN JA NEUVOSTON ASETUS eurooppalaisen maksamismääräysmenettelyn käyttöönoto

1. JOHDANTO

EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto Euroopan parlamentin ehdottamista kahdesta tarkistuksesta.

2. Taustaa

Komissio teki 19. maaliskuuta 2004 ehdotuksen Euroopan parlamentin ja neuvoston asetukseksi eurooppalaisen maksusuoritusmääräysmenettelyn käyttöönotosta.[1] Ehdotus toimitettiin parlamentille ja neuvostolle 19. maaliskuuta 2004. Euroopan talous- ja sosiaalikomitea antoi lausuntonsa ehdotuksesta 9. helmikuuta 2005.[2] Euroopan parlamentti siirsi ehdotuksen oikeudellisten asioiden valiokunnan (mietinnön antamisesta vastaava valiokunta) ja kansalaisvapauksien sekä oikeus- ja sisäasioiden valiokunnan (lausunnon antava valiokunta) käsiteltäväksi. Kansalaisvapauksien sekä oikeus- ja sisäasioiden valiokunta antoi lausuntonsa 13. kesäkuuta 2005 ja oikeudellisten asioiden valiokunta mietintönsä 14. heinäkuuta 2005. Euroopan parlamentti antoi lausuntonsa ensimmäisessä käsittelyssä 13. joulukuuta 2005 pidetyssä täysistunnossa. Neuvosto hyväksyi yhteisen kannan 30. kesäkuuta 2006. Komissio antoi tiedonannon neuvoston yhteisestä kannasta 4. heinäkuuta 2007.[3] Euroopan parlamentti antoi lausuntonsa toisessa käsittelyssä 25. lokakuuta 2006.[4] Tämän lausunnon tarkoituksena on tehdä kaksi muutosta asetusluonnokseen.

3. Ehdotuksen tarkoitus

Euroopan unionin talouden toimijoiden ja sisämarkkinoiden moitteettoman toiminnan kannalta on ensiarvoisen tärkeää, että maksamattomat mutta riitauttamattomat saatavat voidaan periä nopeasti. Jos lainsäädäntö ei takaa velkojan riidattomien vaateiden nopeaa täytäntöönpanoa, se tavallaan antaa epärehellisille velallisille tietynasteisen suojan ja kannustaa näitä siten viivyttämään velanmaksua tahallaan omaksi edukseen. Maksuviivästykset ovat merkittävä syy maksukyvyttömyyteen, joka uhkaa erityisesti pienten ja keskisuurten yritysten toimintakykyä ja aiheuttaa runsaasti työpaikkojen menetyksiä.

Se, että jopa riidattomien velkojen perimiseksi on aloitettava pitkällisiä, monimutkaisia ja kalliita tuomioistuinmenettelyjä, väistämättä vain pahentaa talouteen kohdistuvia haittavaikutuksia. Tilanne muodostaa jäsenvaltioiden oikeusjärjestelmille monitahoisen haasteen. Onkin tärkeää erottaa mahdollisimman varhaisessa vaiheessa toisistaan todelliset riita-asiat ja sellaiset asiat, joissa ei ole varsinaista oikeusriitaa. Näiden tapausten erottaminen toisistaan on hyödyllistä, mutta se ei vielä riitä varmistamaan, että tuomioistuimien rajallisia resursseja voitaisiin käyttää tehokkaasti. Näin ne voivat kuitenkin keskittyä varsinaisiin riita-asioihin ja ratkaista ne kohtuullisessa ajassa. Tähän toivottuun tulokseen päästään kuitenkin vain, jos riidattomia vaateita varten on käytettävissä nopea ja tehokas menettely.

Ehdotuksen tavoitteena on ottaa käyttöön koko EU:n alueella sovellettava yhdenmukainen ja nopea menettely riitauttamattomien rahavaateiden perimiseksi.

4. Komission lausunto euroopan parlamentin tekemistä tarkistuksista

4.1. Komission hyväksymät tarkistukset

- Komissio hyväksyy Euroopan parlamentin lomakkeeseen A tekemän tarkistuksen, jonka mukaan kieltä koskevat suuntaviivat on esitettävä lomakkeen yläosassa.

- Lisäksi komissio hyväksyy Euroopan parlamentin tekemän tarkistuksen täytäntöönpanovallan käyttöä koskevaan 31 artiklaan. Sen mukaan asiassa on sovellettava valvonnan käsittävää uutta sääntelymenettelyä, josta säädetään päätöksen 1999/468 muuttamisesta 22. heinäkuuta 2006 tehdyssä neuvoston päätöksessä 2006/512.

5. Päätelmä

Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla.

[1] KOM(2004) 173 lopullinen, 19.3.2004, ja KOM(2004) 173 lopullinen/3, 25.5.2004.

[2] CESE/2005/133, EUVL C 221, 8.9.2005, s. 77.

[3] KOM(2006) 374 lopullinen, 7.7.2006.

[4] P6_TA(2006)0440.